**Grundejerforeningen Kløverbladet, bestyrelsesmøde d. 11. august 2010**

Til stede: Marc, Mette, Mie, Liz og Klaus

**Vejfest den 28. august.**

Mette har lavet udkast til invitation, og vil dele den rundt til alle matrikler i indeværende uge.

Vi låner grill af Freinetskolen.

Foreningen betaler for kul til grillen og drikkevarer. Liz sørger for bestilling hos den lokale købmand.

**Arbejdsdag i Karensparken den 25. september.**

Arnbejdsdagen er lagt samtidig med Freinetskolens arbejdsdag. Klaus forsøger at få nogle hjælpere med derfra.

Opgaver der skal løses på arbejdsdagen:

* Udskifte/fjerne træer på øer og i parken.
* Oprydning i parken
* Luge og fjerne ukrudt i parken
* Nye affaldsstativer opsættes
* Rengøre og evt. restaurere bænke og borde
* Beskæring af træer
* Klipning af efeu på muren

Marc bestiller nye træer og køber evt. træbeskyttelse til møbler.

Liz bestiller nye affaldsstativer til levering inden arbejdsdagen.

**Veje og fortove**

Nogle grundejere lader planter og ukrudt vokse hen over fortorvet så passage er næsten umulig. Mie kontakter TMF og hører hvilke muligheder vi har for at give påbud.

**Evt.**

Ca. 10 matrikler har endnu ikke betalt kontingent og vejbidrag. Der vil blive sendt rykkere ud i den nærmeste fremtid.

Tennisbanen ved at være færdig og der er også sat nyt net op. Der skal fyldes efter med sand den første måneds tid.

Der er ønske om nye basketballkurve. Klaus/Idrætsforeningen indhenter tilbud og forsøger at finde en bedre løsning mht. ophængning.

Vi prøver forsøgsvist med at hyre en af foreningens store drenge til at samle affald op og rydde op 1 time hver 14. dag.

Der er lidt uklarhed om hvilke aftaler der er indgået med Lundbeck omkring græsslåning, beskæring af træer osv. Mette kontakter deres Miljøansvarlige snarest og beder om et kort møde.

/ref. Mie